Diari Oficial de la Generalitat Valenciana


Sumari del DOGV 9935, del 12-09-2024 (2024/9079)

RESOLUCIÓ de 9 de setembre de 2024, per la qual es convoquen per a l’any 2024 subvencions per a actuacions de conservació i protecció dels béns immobles del patrimoni cultural de la Comunitat Valenciana.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9935

Data del DOGV
:   12-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9079

CVE
:   BRJA-U-3127-9554

Data del document
:   09-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * patrimoni arquitectònic
    * patrimoni cultural
    * protecció del patrimoni

La Resolució de 28 d’agost de 2024, de la Conselleria d’Educació, Cultura, Universitats i Ocupació (DOGV número 9927, de 2 de setembre de 2024), va aprovar les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana, i així va donar compliment al mandat contingut en l’article 46 de la Constitució espanyola.

L’objecte de les subvencions és cofinançar actuacions de conservació i protecció dels elements de naturalesa immoble que formen el patrimoni cultural de la Comunitat Valenciana, de conformitat amb el que preveu l’article 91 de la Llei 4/1998, d’11 de juny, de la Generalitat, del patrimoni cultural valencià. Les subvencions s’emmarquen en el Pla estratègic de subvencions 2024-2026 de la Conselleria d’Educació, Cultura, Universitats i Ocupació, aprovat per la Resolució de 12 de febrer de 2024, del seu titular.

Cal assenyalar també com a tret distintiu que tindrà un horitzó temporal de dos anys; serà, per tant, de caràcter plurianual, en virtut del que disposa l’article 40 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i en atenció a la mateixa naturalesa de les actuacions subvencionables, a la conveniència de mantindre de manera sostinguda en el temps esforços de major importància dirigits a la conservació i protecció dels béns que integren el patrimoni cultural valencià. Igualment, s’ha previst la possibilitat que estes ajudes puguen ser cofinançades per fons destinats per altres administracions, amb els límits i condicions establits en la base quarta de la Resolució de 28 d’agost de 2024, de la Conselleria d’Educació, Cultura, Universitats i Ocupació (DOGV número 9927, de 2 de setembre de 2024).

En els annexos de transferències i subvencions de la Llei 8/2023, de 27 de desembre, de pressupostos de la Generalitat per a l'exercici 2024, figura la línia S0375, «Ajudes per a la Conservació i Protecció dels Béns immobles del Patrimoni Cultural de la CV», del programa 454A00, fons propis no condicionats de la Generalitat, capítol 7 a càrrec de la qual es finança la present convocatòria.

Per tot això, segons els preceptes dels articles 2.1 i 2.2 de la Llei 38/2003, de 17 de novembre, general de subvencions (LGS); del Reial decret 887/2006, de 21 de juliol, que aprova el Reglament general de subvencions (RGS); de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; d’acord amb el Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, i d’acord amb la Resolució de 28 d’agost de 2024, de la Conselleria d’Educació, Cultura, Universitats i Ocupació, que aprova les bases reguladores d’esta convocatòria,

RESOLC

*Primer. Objecte i finalitat*

1. L’objecte d’esta resolució és la convocatòria per a l’exercici pressupostari 2024 de la concessió de subvencions de caràcter plurianual, en règim de concurrència competitiva, destinades a cofinançar actuacions de conservació i protecció sobre els béns immobles que formen el patrimoni cultural de la Comunitat Valenciana, regulades a l’empara de la Resolució de 28 d’agost de 2024, de la Conselleria d’Educació, Cultura, Universitats i Ocupació, publicada el 2 de setembre de 2024 (DOGV número 9927), i això, en el marc del mandat legal de promoció de la conservació del patrimoni cultural valencià mitjançant la concessió d’ajudes al finançament dels treballs de conservació, manteniment, restauració, rehabilitació i documentació respecte de béns inclosos en l’Inventari general del patrimoni cultural valencià i de les actuacions arqueològiques i paleontològiques.

*Segon. Finançament i crèdits pressupostaris de les subvencions*

1. Les subvencions que es convoquen tenen caràcter plurianual, atés que la seua realització comprén dos exercicis pressupostaris. Les ajudes convocades es financen amb càrrec a la línia S0375, «Ajudes per a la conservació i protecció dels béns immobles del patrimoni cultural de la CV», del programa 454A00, fons propis no condicionats de la Generalitat, capítol 7, inclosa en els annexos de transferències i subvencions de la Llei 8/2023, de 27 de desembre, de pressupostos de la Generalitat per a l’exercici 2024, dotada amb 3.100.000 euros, dels quals es disposen els següents imports màxims:

a) El 30 % de la subvenció a concedir s’anticiparà una vegada concedida la subvenció amb càrrec a l’exercici 2024 i amb un import màxim de 894.000 euros.

b) El 70 % restant de l’import de la subvenció a concedir es lliurarà després de la justificació, amb càrrec a l’exercici 2025 per un import global màxim de 2.086.000 euros.

2. L’import màxim corresponent a 2025 quedarà condicionat a l’existència de crèdit adequat i suficient en la corresponent llei de pressupostos de la Generalitat per a l’exercici esmentat.

L’import total de la convocatòria ascendix a la quantitat de 2.980.000 €. L’import que s’ha fixat per a 2025 no excedix el 70 % del de la quantitat que resulta d’aplicar este percentatge al crèdit inicial al qual correspon l’operació, de conformitat amb el que disposa l’article 40.3 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

La modificació de la distribució inicialment aprovada requerirà la tramitació del corresponent expedient de reajustament d’anualitats.

3. Les quanties màximes establides en l’apartat primer podran incrementar-se amb una quantia addicional de l’import global quan, com a conseqüència de la concurrència d’alguna de les circumstàncies previstes en l’article 58 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, es produïsca un augment del crèdit disponible abans de la concessió de les ajudes regulades per la present resolució.

4. L’efectivitat de la quantia addicional queda condicionada a la declaració de disponibilitat del crèdit com a conseqüència de les circumstàncies assenyalades adés i, si és el cas, a l’aprovació prèvia de la modificació pressupostària que siga procedent, en un moment anterior a la resolució de la concessió de l’ajuda.

5. En tot cas, la declaració del crèdit final disponible i la seua distribució definitiva es publicarà en la Base de dades nacional de subvencions (BDNS) i en el *Diari Oficial de la Generalitat Valenciana* amb caràcter previ a la resolució de la concessió, sense que esta publicitat implique l’obertura de termini per a presentar noves sol·licituds, ni l’inici d’un nou còmput de termini per a resoldre.

6. En el cas que la beneficiària de la subvenció siga una de les entitats previstes en l’apartat segon de la base tercera de la Resolució de 28 d’agost de 2024, de la Conselleria d’Educació, Cultura, Universitats i Ocupació (DOGV número 9927, de 2 de setembre de 2024), el pagament anticipat s’efectuarà després de la constitució de la garantia corresponent, d’acord amb el règim normatiu establit per a estes en el Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, per l’import del 30 % de l’import sol·licitat incrementat en un 5 %; la documentació justificativa haurà d’aportar-se amb la sol·licitud de subvenció.

En cap cas es faran pagaments anticipats a les persones beneficiàries quan s’haja sol·licitat la declaració de concurs voluntari, hagen sigut declarades insolvents en qualsevol procediment, es troben declarades en concurs, llevat que en este haja adquirit l’eficàcia un conveni, o estiguen subjectes a intervenció judicial.

*Tercer. Objecte i condicions de la concessió*

1. Se subvencionaran actuacions que s’hagen de realitzar sobre béns de naturalesa immoble arqueològics, arquitectònics, historicoartístics, etnològics i paleontològics, del patrimoni cultural de la Comunitat Valenciana, considerats béns d’interés cultural o béns de rellevància local de caràcter individual, i que tinguen per finalitat la protecció, conservació o recuperació dels seus valors, dins del marc de les atribucions que correspon exercir a la conselleria competent en matèria de cultura. En tot cas, per a poder accedir a la subvenció, les actuacions han de ser autoritzables i, en el seu moment, autoritzades per l’òrgan competent en matèria de tutela del patrimoni cultural.

2. Les actuacions subvencionades seran les executades des de l’1 de gener de 2024 fins a la finalització del termini de justificació de la subvenció, i es finançaran amb els crèdits consignats a este efecte en la Llei 8/2023, de 27 de desembre, de pressupostos de la Generalitat per a l’exercici 2024.

3. Se subvencionarà un percentatge del pressupost de l’actuació sol·licitada, segons el que establix el paràgraf següent, i la quantia màxima de la subvenció no podrà superar els 200.000,00 euros per sol·licitant en cada convocatòria.

En atenció als criteris arreplegats en la base novena de la resolució de bases, se subvencionarà per un import de fins al 95 % del cost total de les actuacions, en cas que l’entitat beneficiària siga un ajuntament de la Comunitat Valenciana. En els casos en què l’entitat beneficiària siga una de les entitats previstes en el punt segon de la base tercera, la quantia màxima de finançament serà del 80 % del cost total de les actuacions. Els percentatges, en funció de la població del municipi, són els determinats en la base novena de la resolució de bases.

4. Es consideraran gastos subvencionables els establits en la base segona de la resolució de bases.

5. Tindran la consideració de gastos no subvencionables els establits en la base segona de la resolució de bases.

6. Les actuacions subvencionades hauran d’estar executades i pagades pels beneficiaris en el moment de la justificació.

*Quart. Entitats beneficiàries*

1. Podran obtindre la condició d’entitat beneficiària d’estes subvencions els ajuntaments de la Comunitat Valenciana en el terme municipal dels quals es trobe el bé sobre el qual s’hagen de realitzar les actuacions subvencionables i les fundacions, associacions i entitats sense ànim de lucre no incloses en l’àmbit subjectiu previst en l’article 2 de la Llei 40/2015, d’1 d’octubre, del règim jurídic del sector públic, que tinguen la titularitat dominical dels béns immobles inclosos en l’Inventari general del patrimoni cultural valencià, d’acord amb les condicions que s’establixen en la base tercera de l’annex de la Resolució de 28 d’agost de 2024, de la Conselleria d’Educació, Cultura, Universitats i Ocupació (DOGV número 9927, de 2 de setembre de 2024), i, en el cas d’actuacions en un bé d’interés cultural, després d’acreditar el compliment del règim de visites establit en l’article 32 de la Llei 4/1998, d’11 de juny, del patrimoni cultural valencià.

*Quint. Sol·licitud, terminis i tramitació*

1. El termini de presentació de les sol·licituds serà de deu dies a comptar de l’endemà de la publicació d’esta resolució en el *Diari Oficial de la Generalitat Valenciana*.

2. Només s’admetrà una sol·licitud per peticionari i bé immoble en cada convocatòria. En el cas que un mateix sol·licitant presente diverses sol·licituds per a una mateixa convocatòria, únicament es considerarà vàlida l’última presentada dins del termini.

3. Les sol·licituds hauran de ser subscrites pels que tinguen la representació legal en cada cas, d’acord amb la normativa d’aplicació i mitjançant l’accés a l’apartat de servicis en línia de la seu electrònica de la Generalitat, accessible a través de l’adreça següent: <https://cutt.ly/teQ5kL4v>. Per a això, serà necessari disposar d’algun dels sistemes de firma electrònica admesos i que figuren en la seu electrònica de la Generalitat a nom de l’entitat sol·licitant; [https://sede.gva.es](https://sede.gva.es/).

La presentació de sol·licituds a través d’altres mitjans, o mitjançant l’accés a una URL diferent de les anteriors, serà motiu d’exclusió.

4. Les notificacions i comunicacions es practicaran únicament a través de mitjans electrònics, de conformitat amb els articles 14, 41 i 43 de la Llei 39/2015, d’1 d’octubre, del procediment administratiu comú de les administracions públiques.

5. La sol·licitud s’enviarà a través de la seu electrònica de la Generalitat en els termes de l’apartat dos. De conformitat amb el que establix l’apartat 3 de l’article 14 de la Llei 39/2015, d’1 d’octubre, del procediment administratiu comú de les administracions públiques, les persones físiques que pogueren resultar beneficiàries d’estes subvencions estan obligades a relacionar-se amb la Generalitat a través de mitjans electrònics en el procediment que se seguisca en participar en esta convocatòria. Si algun dels subjectes previstos en esta convocatòria presenta la sol·licitud presencialment, se li requerirà que rectifique a través de la presentació electrònica. A este efecte, es considerarà com a data de presentació de la sol·licitud aquella en què haja sigut realitzada la rectificació. En tot cas, no es tindran per presentades les sol·licituds realitzades per una via diferent de la indicada, en virtut del que disposa l’article 16.8 de la Llei 39/2015, d’1 d’octubre, del procediment administratiu comú de les administracions públiques.

6. La sol·licitud s’atindrà al que indica la base sexta de la Resolució de 28 d’agost de 2024, de la Conselleria d’Educació, Cultura, Universitats i Ocupació (DOGV número 9927, de 2 de setembre de 2024), per la qual s’aproven les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana.

7. S’aproven el model de sol·licitud i els documents que s’adjunten com a annexos.

8. La presentació de sol·licituds per a optar a les ajudes implica l’acceptació expressa i formal de les bases de la convocatòria, i s’hauran d’aportar els documents següents:

– Sol·licitud general de subvenció, que caldrà omplir en el moment de sol·licitar la subvenció a través del formulari electrònic, i a on es faran constar, a través dels diferents apartats del formulari, les dades relacionades amb la subvenció sol·licitada.

– Instància omplida d’acord amb l’annex I de la present convocatòria, <https://cutt.ly/HeQ7DOCu>, disponible a través de la Guia PROP electrònica accessible a través del portal de la Generalitat Valenciana, [www.gva.es](http://www.gva.es/).

– Indicació de l’import sol·licitat amb la distribució corresponent per anualitats, segons l’annex II. Per a això, s’ha de tindre en compte el que disposa l’article 40.3 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

– En el cas d’haver iniciat l’execució de l’actuació subvencionada, després de l’1 de gener de 2024 i abans de la concessió de la subvenció, i en cas d’haver assumit gastos per damunt del 30 % de l’import de la subvenció concedida i sol·licitant abonaments a compte per un import que excedisca el 30% de la subvenció concedida, podrà aportar-se una sol·licitud expressa de rebre pagaments a compte, indicant l’import. Haurà d’aportar-se, al costat de la sol·licitud, la documentació justificativa indicada en la base catorzena de la resolució de bases per la quantia equivalent al pagament sol·licitat.

– Declaració expressa de no haver rebut subvencions concurrents o, si és el cas, la relació exhaustiva d’altres subvencions, ajudes, ingressos o recursos públics o privats que pogueren afectar la compatibilitat per a les mateixes actuacions objecte d’ajuda.

– Certificat acreditatiu de l’acord de presentació de la sol·licitud de subvenció i del compromís d’assumir el 100 % dels costos de les actuacions sol·licitades, segons l’annex II, <https://cutt.ly/zeQ7F2Wf>

– En el cas d’una sol·licitud per a actuacions en béns d’interés cultural, els propietaris hauran d’acreditar el compliment de l’article 32.1 de la Llei 4/1998, d’11 de juny, del patrimoni cultural valencià, mitjançant la presentació d’una declaració responsable, amb indicació dels dies i els horaris de visites habituals. En el cas dels ajuntaments, la declaració haurà d’estar firmada per la persona titular de l’alcaldia o secretaria de l’ajuntament. En el cas de persones jurídiques, haurà d’estar firmada pel representant d’estes. En el cas de persones físiques, s’haurà de firmar pel propietari o la persona representant.

– En el cas de les persones jurídiques que no tinguen la condició d’administració territorial, acreditaran la seua existència mitjançant un certificat actualitzat expedit pel registre que corresponga segons el tipus d’entitat i, si és el cas, una fotocòpia compulsada dels estatuts de l’entitat pels quals es regix la seua activitat, a on ha de constar explícitament la inexistència d’ànim de lucre, així com que entre els seus fins fundacionals es trobe la recuperació, la conservació o la protecció del patrimoni en l’àmbit de la Comunitat Valenciana.

– En el cas que el sol·licitant siga un nou perceptor, o desitge rebre l’import de la subvenció en un compte no donat d’alta en el sistema de comptabilitat de la Generalitat Valenciana o hi haja hagut variació en les dades identificatives, haurà d’accedir al tràmit automatitzat PROPER, procediment per a tramitar les altes, modificacions i baixes de les domiciliacions bancàries, [https://cutt.ly/leQ7JVVm](https://cutt.ly/leQ7JVVmannex)  en el sistema de comptabilitat de la Generalitat Valenciana, n’hi haurà prou amb omplir el número de compte en l’apartat E de la sol·licitud general de subvencions.

– D’acord amb el que disposa l’article 28.2 de la Llei 39/2015, d’1 d’octubre, del procediment administratiu comú de les administracions públiques, els interessats tenen dret a no aportar documents que ja estiguen en poder de l’administració actuant o hagen sigut elaborats per qualsevol altra administració. L’administració actuant podrà consultar o demanar estos documents llevat que l’interessat s’hi oposara. No serà procedent l’oposició quan l’aportació del document s’exigisca en el marc de l’exercici de potestats sancionadores o d’inspecció. És per això que, en l’annex de sol·licitud de l’ajuda, s’inclou la possibilitat que el sol·licitant no autoritze expressament la Conselleria d’Educació, Cultura, Universitats i Ocupació perquè l’Administració obtinga directament l’acreditació del compliment de les obligacions tributàries amb l’Agència Estatal d’Administració Tributària, la Conselleria d’Hisenda i Administració Pública i la Tresoreria General de la Seguretat Social. En el cas de denegar l’autorització en l’apartat C de l’annex I, l’entitat haurà d’aportar la documentació acreditativa pertinent en el moment de la sol·licitud.

– En cas de sol·licitar les ajudes d’acord amb el que establix la base tercera, apartat primer, de la resolució de bases, les entitats hauran d’aportar l’autorització prèvia dels propietaris dels béns de titularitat privada, segons la declaració responsable que figura en l’annex I.

– Documentació acreditativa del nivell de protecció de l’immoble a on es pretén actuar.

– Si és el cas, certificat de l’ajuntament, firmat per l’alcalde o alcaldessa del municipi on se situe el bé, de comptar amb un catàleg de proteccions del municipi, amb indicació de la data d’aprovació definitiva per la comissió territorial d’urbanisme.

– Si és el cas, certificat, firmat per l’alcalde o alcaldessa del municipi on se situe el bé, acreditatiu d’haver començat l’ajuntament la tramitació d’un catàleg de proteccions, inclòs o no en un pla general, amb indicació de la data de començament de la tramitació i la fase en la qual es troba.

– Si és el cas, certificat, firmat per l’alcalde o l’alcaldessa del municipi on se situe el bé, de comptar el municipi amb un pla especial de protecció aprovat i adaptat a la Llei 4/1998, d’11 de juny, del patrimoni cultural valencià, en el qual estiga inclòs el bé sobre el qual es pretén actuar, amb indicació de la data d’aprovació definitiva per la comissió territorial d’urbanisme.

– Si és el cas, certificat, firmat per l’alcalde o l’alcaldessa del municipi on se situe el bé, de comptar el municipi amb un pla especial de protecció en tramitació, en el qual estiga inclòs el bé sobre el qual es pretén actuar, amb indicació de la data de començament de la tramitació i la fase en la qual es troba.

– Certificat tècnic que justifique el nivell d’urgència de l’actuació.

– Projecte tècnic subscrit per un tècnic o, si és el cas, un equip multidisciplinari competent. En el cas de ser una actuació que preveja accions de diferents disciplines, el projecte haurà de preveure-les, i seran subscrites pels tècnics corresponents. El contingut mínim dels projectes d’intervenció és l’establit en l’annex III, <https://cutt.ly/CeQ7HnK8>, d’esta convocatòria.

9. Respecte a la cessió dels drets de propietat intel·lectual, haurà de tindre’s en compte la normativa sobre la matèria, especialment el Reial decret legislatiu 1/1996, de 12 d’abril, pel qual s’aprova el text refós de la Llei de propietat intel·lectual, regularitzant, aclarint i harmonitzant les disposicions legals vigents sobre la matèria. A este efecte, els autors dels projectes i les memòries científiques de les actuacions subvencionades donen per cedits, amb caràcter no exclusiu, els drets de propietat intel·lectual de l’actuació subvencionada, amb caràcter indefinit i per a tots els països del món, amb la finalitat que la Generalitat Valenciana puga difondre-la per qualsevol mitjà.

10. La sol·licitud expressarà el consentiment o l’oposició perquè l’òrgan instructor puga comprovar o demanar a altres òrgans, administracions o proveïdors d’informació, per mitjans electrònics, la informació sobre el compliment de les obligacions tributàries i amb la Seguretat Social, segons el que disposa l’article 22.4 del reglament de desplegament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, o sobre altres circumstàncies de les empreses sol·licitants o de les sol·licituds que, d’acord amb la convocatòria i la normativa aplicable, siguen pertinents per a la instrucció del procediment. En cas d’oposició, l’empresa sol·licitant haurà d’aportar els certificats o les proves que a este efecte li exigisca la convocatòria.

*Sext. Criteris de valoració de les sol·licituds*

Les sol·licituds que complisquen els requisits establits en esta convocatòria seran valorades i puntuades segons els criteris objectius descrits en la base novena de la Resolució de 28 d’agost de 2024, de la Conselleria d’Educació, Cultura, Universitats i Ocupació, per la qual s’aproven les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana (DOGV número 9927, de 2 de setembre de 2024).

*Sèptim. Procediment per a l’atorgament de la subvenció*

1. En aplicació dels criteris de valoració establits en la base novena de la resolució de bases i amb la valoració corresponent de totes les sol·licituds que hagen complit els requisits de la convocatòria, s’elaborarà una llista ordenada per la puntuació obtinguda i amb la quantia econòmica a percebre el percentatge de cofinançament establit en la base segona de la resolució de bases.

2. Obtindran la condició de beneficiari seguint l’orde descendent en la relació esmentada fins a l’esgotament de la dotació econòmica, sempre que totes les ajudes arriben als percentatges de cofinançament determinats en la resolució de bases. En cas d’empat, es prioritzaran els municipis amb un menor nombre d’habitants segons les xifres de població oficials publicades per l’Institut Nacional d’Estadística en l’última revisió del padró, prèvia a la data de presentació de la sol·licitud.

*Octau. Obligacions dels beneficiaris*

1. Els beneficiaris estaran subjectes a les obligacions generals derivades de la normativa vigent sobre ajudes o subvencions públiques a què fa referència la Llei 38/2003, de 17 de novembre, general de subvencions. També estaran subjectes a les obligacions establides en la Llei 1/2015, de 6 de febrer, d’hisenda pública, del sector públic instrumental i de subvencions, i a les derivades de la Llei 4/1998, d’11 de juny, del patrimoni cultural valencià.

2. Els beneficiaris hauran d’estar al corrent en el compliment de les obligacions tributàries i davant de la Seguretat Social, de conformitat amb el que establixen els articles 18 i 19 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions. Este punt haurà d’acreditar-se abans de dictar-se la proposta de resolució de concessió, així com en els processos de justificació de la subvenció concedida.

3. A més, són obligacions de cada beneficiari les establides en la base dotzena de la resolució de bases.

*Nové. Resolució de la subvenció*

1. El termini màxim per a resoldre i notificar la resolució de procediment serà de sis mesos, comptats a partir de la publicació de la present convocatòria en el *Diari Oficial de la Generalitat Valenciana*. El venciment del termini màxim sense haver-se notificat la resolució legitima els interessats per a entendre desestimada per silenci administratiu la sol·licitud de concessió de la subvenció.

2. La resolució del procediment serà objecte de publicació en el *Diari Oficial de la Generalitat Valenciana*, i tindrà els efectes de la notificació, segons el que establix l’article 45 de la Llei 39/2015, d’1 d’octubre, del procediment administratiu comú de les administracions públiques.

3. Les resolucions de l’òrgan concedent posen fi a la via administrativa.

4. De conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició, o bé plantejar directament un recurs contenciós administratiu en els terminis i davant dels òrgans que s’indiquen a continuació:

El recurs de reposició s’haurà d’interposar davant de la directora general de Patrimoni Cultural per delegació del conseller d’Educació, Cultura, Universitats i Ocupació, segons figura en la Resolució de 28 d’agost de 2024, de la Conselleria d’Educació, Cultura, Universitats i Ocupació (DOGV número 9927, de 2 de setembre de 2024), en el termini d’un mes a comptar de l’endemà de la publicació en el *Diari Oficial de la Generalitat Valenciana*.

El recurs contenciós administratiu s’haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l’endemà de la publicació en el Diari Oficial de la Generalitat Valenciana.

*Dècim. Justificació i pagament de la subvenció*

1. La documentació justificativa de la realització de l’activitat subvencionada complirà el que establix la base catorzena de la resolució de bases, segons l’annex IV, <https://cutt.ly/VeQ7KJy2>, i es presentarà mitjançant el tràmit telemàtic <https://cutt.ly/teQ5kL4v>.

2. Amb caràcter general, el pagament de la subvenció es realitzarà amb una justificació prèvia per part del beneficiari de la realització de l’activitat objecte de la resolució de bases, segons establix l’article 171.1 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

3. Sense perjuí del que preveu el punt anterior, podran realitzar-se abonaments a compte de l’import total de la subvenció segons l’annex V <https://cutt.ly/teQ7ZIqa>, que corresponguen al ritme d’execució de les accions subvencionades. Els abonaments a compte es podran realitzar, amb una sol·licitud prèvia. En este últim supòsit, els abonaments a compte s’aplicaran a l’import pendent de la subvenció, sempre després de la justificació de l’efectiva aplicació de l’import anticipat.

4. Podran realitzar-se abonaments a compte, amb una sol·licitud prèvia, que es correspondran amb el ritme d’execució de les accions subvencionades; s’abonaran per una quantia equivalent a la justificació presentada, i sempre que la naturalesa i les característiques de les accions permeten este fraccionament a efectes del seu pagament. Les entitats beneficiàries no podran obtindre abonaments a compte mentres no hagen justificat el gasto corresponent a l’import abonat com a pagament anticipat. En tot cas, l’entitat beneficiària haurà de presentar, juntament amb la sol·licitud d’abonament a compte, la documentació justificativa indicada en la base catorzena de la resolució de bases per la quantia equivalent a la justificació presentada i, si és el cas, per l’import equivalent al 30 % de l’import total de la subvenció que s’haja anticipat.

5. En el supòsit d’haver realitzat pagaments anticipats, els abonaments a compte s’aplicaran a l’import pendent de la subvenció, sempre després de la justificació de l’efectiva aplicació de l’import anticipat.

6. Les persones beneficiàries previstes en l’apartat segon de la base tercera de la Resolució de bases hauran d’acreditar, mitjançant la presentació d’una declaració responsable firmada pel representant legal de l’entitat, el compliment de l’article 31 de la Llei 38/2003, de 17 de novembre, general de subvencions, que obliga els beneficiaris, quan l’import del gasto subvencionable supere les quanties del contracte menor establides en la Llei 9/2017, de 8 de novembre, de contractes del sector públic, a sol·licitar com a mínim tres ofertes de diferents proveïdors amb caràcter previ a la contractació del compromís per a la prestació del servici o el lliurament del bé, amb excepció d’aquelles prestacions respecte a les quals, per les especials característiques dels gastos subvencionables, no existisca en el mercat un nombre suficient d’entitats que els subministren o els presten, exceptuant-ne el gasto que s’haguera realitzat amb anterioritat a la sol·licitud de la subvenció.

7. Amb caràcter previ al pagament de la subvenció, el beneficiari haurà d’estar al corrent en el compliment d’obligacions tributàries i davant de la Seguretat Social, i aportarà una declaració responsable de no ser deutor per resolució de procediment de reintegrament de subvencions, d’acord amb el que establix l’article 34.5 de la Llei 38/2003, de 17 de novembre, general de subvencions.

8. Serà un requisit per al pagament que les entitats locals acrediten estar al corrent en el compliment de l’obligació de rendició dels seus comptes anuals davant de la Sindicatura de Comptes, d’acord amb el que establix l’article 199.4 de la Llei 8/2010, de 23 de juny, de la Generalitat, de règim local de la Comunitat Valenciana.

9. Els beneficiaris de les subvencions tindran un termini límit fins al dia 1 de novembre de 2025 per a presentar la documentació justificativa de l’execució completa de l’actuació subvencionada. Este termini no serà prorrogable ni ampliable en cap cas.

*Onzé. Protecció de dades personals*

1. La gestió de les ajudes regulades en estes bases requerix el tractament de dades de caràcter personal; s’han de preveure les mesures i garanties indicades en la normativa referent a la matèria, especialment en el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades (d’ara en avant, RGPD), i en la Llei orgànica 3/2018, de 5 de desembre, de protecció de dades personals i garantia dels drets digitals (d’ara en avant, LOPDIGDD).

2. En el disseny dels formularis i en la sol·licitud de documentació s’hauran de tindre en compte els principis de protecció de dades. En concret, les dades personals seran:

a) Adequades, pertinents i limitades al que resulte necessari en relació amb les finalitats per a les quals són tractades. En este sentit:

1r) Els formularis i la documentació sol·licitada seran proporcionals a les necessitats de gestió i concessió de les ajudes.

2n) La publicació de dades s’efectuarà tenint en compte el que s’establix en la disposició addicional sèptima de la Llei orgànica 3/2018, de 5 de desembre, de protecció de dades personals i garantia dels drets digitals, i en qualsevol altra recomanació o directriu realitzada pels òrgans competents en matèria de protecció de dades i en matèria de publicitat de subvencions.

b) Les dades seran exactes i, si fora necessari, actualitzades; els sol·licitants es responsabilitzaran de la veracitat dels documents que presenten; en tot cas, es tindrà en compte que l’entitat convocant no serà responsable de la inexactitud de les dades quan hagen sigut aportades per les persones sol·licitants o els seus representants o obtingudes de registres públics, sense perjuí de la potestat de verificació de l’administració convocant.

c) Les dades es conservaran durant el temps necessari per a complir la finalitat per a la qual es van sol·licitar i per a determinar les possibles responsabilitats que es van poder derivar d’esta finalitat i del tractament de les dades, i de conformitat amb la normativa d’arxius i documentació.

3. Amb caràcter general, la finalitat per al tractament de dades personals en relació amb esta norma serà la gestió de la concessió i justificació de les subvencions, i es tindran com a bases de licitud general l’interés públic i el compliment d’una obligació legal, previstes, respectivament, en els articles 6.1.e i 6.1.c de l’RGPD.

4. La convocatòria de les ajudes haurà d’identificar de manera clara la informació següent:

a) Identitat i dades de contacte de la persona responsable del tractament i de la seua persona delegada de protecció de dades.

b) Finalitats del tractament a què es destinen les dades personals i la base jurídica del tractament d’acord amb el que establix el punt 3r d’esta base.

c) Destinataris o categories i destinataris de les dades personals.

d) Identificació de les transferències internacionals de dades.

e) Termini durant el qual es conservaran les dades personals.

f) Informació relativa a l’exercici dels drets de protecció de dades.

g) Dret a presentar una reclamació davant d’una autoritat de control.

h) Si la persona interessada està obligada a facilitar les dades personals i està informada de les possibles conseqüències de no facilitar eixes dades.

En el cas que s’arrepleguen dades, tant en la sol·licitud com en el procediment de justificació, de tercers que no siguen la persona sol·licitant o representant, s’haurà de proporcionar un document que permeta el compliment del que establix esta base; caldrà incloure en la declaració responsable l’obligació del sol·licitant o representant d’informar aquelles persones de les quals s’aporten dades per a l’obtenció de la subvenció.

5. A l’efecte de garantir el dret dels interessats a no aportar documents que ja estan en poder d’esta administració o que hagen sigut elaborats per qualsevol altra, l’òrgan competent podrà consultar o demanar estos documents, llevat que l’interessat s’hi oposara, en virtut del que establix l’article 28.2 de la Llei 39/2015, d’1 d’octubre, del procediment administratiu comú de les administracions públiques, o fonamentant-se en la potestat de verificació de les administracions regulada en la disposició addicional octava de l’LOPDIGDD. No obstant això, es requerirà el consentiment o autorització dels interessats en els supòsits en què la informació tinga la condició de dades de categories especials, o quan així ho dispose una norma de rang legal.

6. Les dades de les persones que formen part de la comissió de valoració es tractaran d’acord amb l’RGPD i amb l’LOPDIGDD. Es tindrà una consideració especial amb el compliment dels principis relatius al tractament establits en l’article 5 de l’RGPD. Així mateix, caldrà informar les persones integrants d’esta comissió d’acord amb el que establixen els articles 13 i 14 de l’RGPD.

7. La informació completa sobre el tractament de dades personals es troba disponible en el Registre d’activitats de tractament, publicat en la pàgina web de la Vicepresidència Primera i Conselleria de Cultura i Esport.

*Dotzé. Eficàcia*

La present resolució produirà efectes l’endemà de ser publicada en el *Diari Oficial de la Generalitat Valenciana.*

  

València, 9 de setembre de 2024

(p. d. R 28.08.2024; DOGV 9927, 02.09.2024)

Marta Alonso Rodríguez

Directora general de Patrimoni Cultural

Esta disposició conté annexos. Consulteu-ne la versió en PDF.